Diari Oficial de la Generalitat Valenciana


Sumari del DOGV 8235, del 15-02-2018 (2018/1428)

RESOLUCIÓ de 7 de febrer de 2018, de la Direcció General de l'Agència Valenciana d'Igualtat en la Diversitat, per la qual s'accepta la renúncia a una beca per a la realització de pràctiques professionals, concedida mitjançant Resolució de 9 de juny de 2016.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8235

Data del DOGV
:   15-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1428


Data del document
:   07-02-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 7 de febrer de 2018, de la Direcció General de l'Agència Valenciana d'Igualtat en la Diversitat, per la qual s'accepta la renúncia a una beca per a la realització de pràctiques professionals, concedida mitjançant Resolució de 9 de juny de 2016. [2018/1428]  
Mitjançant Ordre de 9 de març de 2016, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana, número 7739, d'11 de març de 2016, es van convocar quatre beques per a la realització de pràctiques professionals en la Direcció General de l'Agència Valenciana d'Igualtat en la Diversitat.  
Mitjançant Resolució de 9 de juny de 2016, del director general de l'Agència Valenciana d'Igualtat en la Diversitat, publicada en el Diari Oficial de la Generalitat Valenciana, número 7808, de 17 de juny de 2016, es van concedir quatre beques per a la realització de pràctiques professionals en la Direcció general de l'Agència Valenciana d'Igualtat en la Diversitat, una de les quals li va ser concedida a Yohara Quílez Playán.  
Mitjançant Resolució de 9 maig de 2017, de la Direcció general de l'Agència Valenciana d'Igualtat en la Diversitat, es va acceptar la renúncia a una de les beques concedides i es va procedir a la crida mitjançant notificació, per ordre prioritzat de puntuació, a les primeres persones de la borsa de reserva constituïda. La vacant produïda es va adjudicar a Laura Muñoz Pérez, en haver renunciat les persones candidates anteriors a ella.  
El 20 de desembre de 2017, Yohara Quílez Playán va presentar escrit de renúncia a la beca concedida amb data d'efectes 31 de gener de 2018.  
El desenvolupament de l'activitat que actualment s'està efectuant en la Direcció General de l'Agència Valenciana d'Igualtat en la Diversitat requereix que la vacant produïda siga coberta per la corresponent persona aspirant de la borsa de reserva constituïda en la Resolució de 9 de juny de 2016 abans esmentada.  
A l'efecte de cobrir la vacant produïda, s'ha procedit a la crida a totes les persones integrants de la borsa de reserva. Per a això, en primer lloc, s'ha seguit l'ordre de prioritat en l'oferiment de la vacant a partir de Laura Pérez, ja que les persones candidates situades amb anterioritat a ella en la borsa van renunciar en el seu moment a la primera substitució oferida. No obstant això, en no acceptar l'oferta cap de les persones candidates integrants de la borsa, a partir de Laura Pérez, es va procedir a cridar de nou les persones anteriors a ella i que en el seu moment van renunciar a la primera substitució. Havent renunciat novament Sela Andreu i Josep Delgado, Alexis Lara Climent ha acceptat aquest nou oferiment a cobrir la vacant que va deixar Yohara Quílez fins a la finalització de l'actual període de pròrroga.  
Per tot l'exposat, de conformitat amb les atribucions atorgades per delegació de la vicepresidenta i consellera d'Igualtat i Polítiques Inclusives, en la disposició final segona de la citada Ordre de 9 de març de 2016, resolc:  
  
Primer  
Acceptar la renúncia a la beca per a la realització de pràctiques professionals en la Direcció General de l'Agència Valenciana d'Igualtat en la Diversitat presentada el 20 de desembre de 2017 per Yohara Quílez Playán, DNI 09854347O, amb data d'efectes 31 de desembre de 2017.  
  
  
Segon  
Adjudicar la beca vacant a Alexis Lara Climent, amb DNI 65117138G, i amb càrrec a la línia de subvenció S5156 del programa 313.80 de la Llei 22/2017, de 29 de desembre, de pressupostos de la Generalitat per a l'exercici 2018.  
  
Tercer  
El període màxim de durada de la beca serà des del dia 1 de febrer de 2018 fins al dia 30 de juny de 2018, sense que existisca la possibilitat de pròrroga, de conformitat amb el Decret 132/2009, de 4 de setembre, del Consell, pel qual es regula la concessió de beques, així com la Resolució de 9 de juny de 2016, del director general de l'Agència Valenciana d'Igualtat en la Diversitat.  
  
Quart  
La dotació econòmica de la beca serà de mil cent vint-i-sis euros (1.126 euros) bruts mensuals. Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si escau, pogueren correspondre.  
  
Contra la present resolució, que posa fi a la via administrativa, es podrà interposar potestativament recurs de reposició davant l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
  
València, 7 de febrer de 2018.- El director general de l'Agència Valenciana d'Igualtat en la Diversitat: José de Lamo Pastor.